Sekolah Kebangsaan Dewan Besar

Sekolah Kebangsaan Dewan Besar atau nama ringkasnya SK Dewan Besar, merupakan sebuah Sekolah kebangsaan yang terletak di Kampong Dewan Besar. SK Dewan Besar dikategorikan sebagai sekolah harian biasa luar bandar.

Pada 2009, Sekolah Kebangsaan Dewan Besar memiliki 254 pelajar lelaki dan 211 pelajar perempuan, menjadikan jumlah keseluruhan murid seramai 465 orang. Ia mempunyai seramai 29 orang guru.2009

MOTO

"Berusaha Berilmu Berjaya"

VISI

Melahirkan Murid Yang Berilmu Bersahsiah Mulia Dan Sihat serta Persekitaran Sekolah Yang kondusif 
MISI

Bersama-sama berusaha untuk melaksanakan dan mewujudkan budaya : 
 Pengajaran Dan Pembelajaran Yang Berkesan 
 Pengurusan Disiplin Yang Cemerlang 
 Pengurusan Pembangunan Sahsiah Yang Menyeluruh
 Pengurusan Kebajikan Murid Yang Cemerlang Dan Bersepadu
 Mewujudkan Persekitaran Sekolah Yang Kondusif Secara Konsisten
MAKNA LOGO SEKOLAH

LIMA CINCIN 
Semangat Kesukanan 

BUKU DAN OBOR 
Ilmu Penyuluh Hidup 

TOPI DAN IJAZAH 
Menuntut Ilmu hingga ke tahap tertinggi 

RODA GIGI 
Penerapan Sains dan Teknologi 

WARNA BIRU 
Melambangkan perpaduan 

WARNA KUNING 
Sentiasa mengamalkan Akhlak Mulia 

WARNA MERAH 
Berdisiplin dan bersemangat kental 
LAGU SEKOLAH

Kami murid sekolah Dewan Besar 
Berilmu bersemangat waja 
Keunggulan kegemilangan 
Dibina bersama 

Dedikasi berakhlak mulia 
Nadi setia kita 

Wahai guru-guru kami tercinta 
Bangun tingkatkan mutu kerja 
Membentuk insan yang sempurna 
Cendikiawan bangsa 
Menuju era yang gemilang 
Wawasan negara 
S.K.D.B. …….jaya

Alamat
Sekolah Kebangsaan Dewan Besar
Kampong Dewan Besar 
18500, Machang
Kelantan, Malaysia
Telefon :  6099765362
Fax       : 6099765362

Sejarah 
Ditubuhkan pada tahun 1948 di Kampung Dewan Besar, Labok Machang. Pada tahun tersebut, Sekolah Kebangsaan Dewan Besar terdiri daripada sebuah bangsal dan terdapat sebuah bilik darjah sahaja. Oleh kerana terdapat penambahan bilangan murid, maka sebuah bangunan baru telah dibina secara bergotong-royong menggantikan bangsal tersebut oleh penduduk kampung.

Pada tahun 1958, kerajaan telah mendirikan sebuah bangunan separuh kekal (JKR 181) yang mengandungi 4 buah bilik darjah. Dalam tahun 1970an, PIBG pula telah berusaha mendirikan dua buah bangunan sementara.

Pada tahun 1978, bangunan baru 2 tingkat (JKR 380) telah didirikan di atas tapak seluas 6 ekar 729 depa yang mengandungi 8 bilik darjah, pejabat, bilik guru, tandas, stor dan kantin. Pada 23 Januari 1983, murid mula belajar di bangunan baru ini. Sebanyak 7 bilik darjah ditempatkan di bangunan baru dan 3 bilik darjah di bangunan lama.

Pautan luar 

Dewan Besar
Dewan Besar